Saya mau tau Julai dari 2009 di Malaysia. Jelaskan dalam bahasa melayu

1 Julai – Parti Tindakan Demokratik (DAP) Kedah memutuskan untuk keluar dari Pakatan Rakyat, akibat apa yang dikatakan sebagai "janji tak tertunai" oleh kerajaan negeri, antara alasan utamanya.

8 Julai – Kabinet memutuskan bahawa semua sekolah rendah dan sekolah menengah negara akan mengajar Sains dan Matematik dalam bahasa Melayu, dengan semua sekolah rendah jenis kebangsaan mengajar kedua-kedua mata pelajaran itu dalam bahasa ibunda, mulai dari 2012.

11 Julai – Najib Razak menandakan 100 hari pemerintahannya sebagai Perdana Menteri dan mengumumkan 11 langkah ramah rakyat untuk semua warga Malaysia, termasuk diskaun tol untuk pengguna kerap dan sebuah dana amanah yang baharu untuk mengatasi ketidakpuasan hati orang awam yang berlarutan.

14 Julai – Pilihan raya kecil Manek Urai 2009: Calon Parti Islam Se-Malaysia (PAS) Fauzi Abdullah menewaskan calon Barisan Nasional Tuan Aziz Tuan Mat, dengan majoriti 65 undi dan dengan itu, mempertahan kerusi DUN Manek Urai bagi PAS.

14 Julai – Mulai dari 1 September, rebet tol lebuh raya yang diberikan kepada pemandu kereta yang membayar yuran tol melebihi 80 kali sebulan boleh dikekalkan sehingga 6 bulan. Rebet itu boleh ditebus di 126 buah lokasi yang akan diumumkan kelak.

14 Julai – Satelit mikro Malaysia yang kedua, Razak SAT dilancarkan ke dalam orbit.

16 Julai – Teoh Beng Hock, setiausaha politik kepada Ean Yong Hian Wah, Ahli Dewan Negeri Selangor untuk Seri Kembangan, didapati mati di kawasan pejabat induk negeri Selangor Suruhanjaya Pencegahan Rasuah Malaysia (MACC) di Plaza Masalam, Shah Alam.

19 Julai – Tilawah Al-Quran Peringkat Kebangsaan 2009 berlangsung di Universiti Teknologi Petronas, Tronoh, Perak.

22 Julai – Selangor FA memenangi Liga Super Malaysia 2009.

23 Julai – Wabak Influenza A H1N1:

Lelaki Indonesia berusia 30 tahun menjadi korban pertama akibat influenza A (H1N1), namun Menteri Kesihatan, Datuk Liow Tiong Lai mendedahkan bahawa selesema bukanlah penyebab langsung korban maut yang menyebabkan lelaki ini mengalami banyak keadaan medis, termasuk obesiti dan jantung yang diperbesarkan.

25 Julai – Pengarah dan penulis skrip Yasmin Ahmad meninggal dunia di Hospital Pakar KPJ Damansara akibat angin ahmar dan darah tinggi. Jenazahnya dikebumikan di Tanah Perkuburan Islam Bukit Kiara.

26 Julai – Keruntuhan jalan raya di Lorong Gelugor berhampiran Jalan San Peng, Kuala Lumpur memaksa pengosongan penghuni yang tinggal di dalam 22 buah unit rumah Jabatan Kerja Raya (JKR) dan Dewan Bandaraya Kuala Lumpur (DBKL).

27 Julai – Bangunan Dewan Undangan Negeri Sarawak baharu di Kuching, Sarawak dibuka secara rasmi oleh Yang di-Pertuan Agong Tuanku Mizan Zainal Abidin.

29 Julai – Suruhanjaya diraja dan inkues kes Teo Beng Hock ditubuhkan berikutan kematian Teoh Beng Hock.

29 Julai – Mesyuarat Majlis Raja-Raja ke-218 diadakan di Dewan Undangan Negeri Sarawak, Petra Jaya, Sarawak.

31 Julai – Skim Amanah Sahah 1Malaysia (AS1M) dilancarkan.